ארגון העמים ולאומים שאינם מיוצגים

**ארגון העמים ולאומים שאינם מיוצגים** (באנגלית: **Unrepresented Nations and Peoples Organization, UNPO**) הוא ארגון בין-לאומי שהוקם כדי להשמיע את קולם של לאומים ועמים בלתי מיוצגים ברחבי העולם. הארגון הוקם בארמון השלום בהאג, הולנד, ב-11 בפברואר 1991.

הארגון מייעץ, מכשיר ופועל מול הקהילה הבין-לאומית בנוגע לזכויותיהם של העמים ולאומים שאינם מיוצגים בארגונים בין-לאומיים והוא מייצג מעל 45 קבוצות אתניות, הכוללות מעל 300 מיליון איש ברחבי העולם.

חלק מחברי הארגון זכו להכרה ועצמאות ופרשו מהארגון לאחר קבלתם לאומות המאוחדות, כמו: ארמניה, אסטוניה, לטביה, גאורגיה, מזרח טימור, פלאו.

## היסטוריה
ארגון UNPO נוסד על ידי מנהיגים של תנועות להגדרה עצמית, בהם  מ"קונגרס אסטוניה",  מ"מזרח טורקסטן", ו מטיבט, יחד עם היועץ המשפטי ד"ר  ויועצו למשפט בין-לאומי של הדלאי לאמה ה־14. המייסדים היו נציגים של תנועות לאומיות מאסטוניה, לטביה, טיבט, הטטרים של קרים, ארמניה, גאורגיה, טטרסטאן, מזרח טורקסטן, מזרח טימור, האבוריג'ינים של אוסטרליה, אזור הקורדילרה בפיליפינים, המיעוט היווני באלבניה, כורדיסטן, פלאו, טאיוואן ומערב פפואה. מטרת יסוד מרכזית של הארגון הייתה, ונשארה, להעביר מסר בסיסי של אי-אלימות וסובלנות בין-אתנית לנוכח דיכוי שקיים מול מיעוטים.

## מטרות הארגון
מטרתו העיקרית של הארגון היא לקדם את הזכות הבסיסית לאוטונומיה ולהגדרה עצמית של כל עם, לאום וקהילה, תוך שאיפה לעולם שבו קולה של כל אומה ועם יישמע, יוערכו ויזכה לכבוד. הארגון חותר לעתיד שבו זכויות יסוד ובהן החופש לקבוע את המעמד הפוליטי ולחתור לפיתוח כלכלי, חברתי ותרבותי, יובטחו לכל בני האדם באשר הם.

כדי להגשים את יעדיו, מקדם UNPO סולידריות והחלפת ידע בין עמים חסרי ייצוג, באמצעות פלטפורמה גלובלית ייחודית. הארגון מחזק יוזמות בין-אזוריות ונוטל חלק בדיאלוג עם הקהילה הבין-לאומית, ובכך תורם לבניית עולם של שלום, דמוקרטיה, שוויון וקיימות.

פעילות הארגון מדגישה את חשיבות ההתנגדות הבלתי-אלימה לדיכוי, תוך מתן דגש מיוחד לשילוב קבוצות מודרות, ובפרט צעירים ונשים, בתהליכי קבלת החלטות וכן להשתתף בדיון העולמי בנושאים סביבתיים וגאופוליטיים שעל המדוכה.

UNPO יוזם שיתופי פעולה אסטרטגיים עם גופים שותפים, מוסדות אקדמיים וגורמים בין-לאומיים, כדי להגביר את המודעות להפרות שלזכויות אדם ומסייע לחבריו להשמיע את קולם בזירה הבין-לאומית.

### אמנת הארגון
חברי הארגון מחויבים לחמשת העקרונות המעוגנים באמנתו:

# **זכות שווה להגדרה עצמית**: הזכות להגדרה עצמית היא זכות אדם בסיסית, המאפשרת לעמים לעצב את עתידם הפוליטי, החברתי והתרבותי.
# **שמירה על סטנדרטים בין-לאומיים של זכויות אדם**: זכויות האדם הן נורמות אוניברסליות שמגינות על כל פרט מהפרות פוליטיות, משפטיות וחברתיות.
# **קידום פלורליזם דמוקרטי ודחיית טוטליטריות וחוסר סובלנות דתית:** פלורליזם דמוקרטי מדגיש אחריות, שקיפות, שיתוף ודיאלוג בין דעות שונות.
# **עידוד אי-אלימות ודחיית טרור כאמצעי מדיני**: הארגון מקדם התנגדות שקטה וסובלנות בין-אתנית במקום אלימות פוליטית.
# **הגנה על הסביבה הטבעית**: שמירת הסביבה היא הבטחת המשכיות תרבותית, והקהילות המקומיות הן השומרות הטבעיות של הידע האקולוגי.
## חברי הארגון
להלן רשימת חברי ה-UNPO.

חברים שהוכרו על ידי לפחות מדינה אחת החברה באומות המאוחדות מסומנות ב-(*)

**נשיאי האספה הכללית**
* Linnart Mäll – (אסטוניה) 1991–1993
* ארקין אלפטקין – (אויגורים) 1993–1997
* סייף שריף חמד – (זנזיבר) 1997–2001
* ג'ון ג'יי נימרוד – (אשורים) 2001–2005
* Göran Hansson – (סקניה) 2005–2006
* Ledum Mitee – (Ogoni) 2006–2010
* Ngawang Choephel Drakmargyapon – (טיבט) 2010–2015
* נאסר בולאדאי – (מערב בלוצ'יסטן) 2015–2022
* עדנה אדן איסמעיל – (סומלילנד) מאז 2022

**מנהלים בכירים מיוחדים**
* קרל פון הבסבורג – (אוסטריה) 19 בינואר 2002 – 31 בדצמבר 2002
* מרסה מוניה קאנו – (קטלוניה) 1 באוקטובר 2021 – נוכחי (משמש כמזכיר כללי זמני מאז 2023)

## קישורים חיצוניים

* 

## הערות שוליים

קטגוריה:ארגונים בין-לאומיים